151. löggjafarþing 2020–2021.

Þingskjal 1485 — 745. mál.

Svar

félags- og barnamálaráðherra við fyrirspurn frá Jóni Þór Ólafssyni
um rétt til atvinnuleysisbóta.

Fyrirspurnin hljóðar svo:

Eiga þeir sem hafa náð 70 ára aldri, eru í 100% starfshlutfalli og greiða iðgjald til at
vinnuleysistryggingasjóðs, rétt á atvinnuleysisbótum missi þeir vinnuna? Ef ekki, á hvaða lagagrundvelli er slík synjun byggð?

Samkvæmt b-lið 1. mgr. 13. gr. laga nr. 54/2006, um atvinnuleysistryggingar, er það eitt af almennum skilyrðum fyrir atvinnuleysistryggingum launamanna að launamaður sé orðinn 18 ára að aldri en yngri en 70 ára. Sama skilyrði er að finna í b-lið 18. gr. fyrrnefndra laga hvað varðar atvinnuleysistryggingar sjálfstætt starfandi einstaklinga.

Í ljósi framangreinds eiga þeir sem náð hafa 70 ára aldri ekki rétt á atvinnuleysisbótum úr Atvinnuleysistryggingasjóði missi þeir vinnuna.